**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΛΑΣΙΘΙΟΥ**

**ΔΗΜΟΣ ΣΗΤΕΙΑΣ**

**Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ**

**ΜΕΛΕΤΗ**

**ΠΡΟΜΗΘΕΙΑΣ ΜΕΣΩΝ ΑΤΟΜΙΚΗΣ ΠΡΟΣΤΑΣΙΑΣ**

**AΡΙΘΜΟΣ ΜΕΛΕΤΗΣ : 1/ 2016**

**ΠΡΟΫΠΟΛΟΓΙΣΜΟΣ: 11.098,91 ΕΥΡΩ ΜΕ Φ.Π.Α**

**ΠΙΣΤΩΣΗ: ΙΔΙΟΙ ΠΟΡΟΙ**

### ΧΡΗΣΗ: 2016

**ΠΕΡΙΕΧΟΜΕΝΑ:**

**1. Τεχνική έκθεση**

**2. Τεχνικές προδιαγραφές**

**3. Ενδεικτικός προϋπολογισμός**

**4. Έντυπο προσφοράς**

**ΕΛΛΗΝΙΚΗ ΔΗΜΟΚΡΑΤΙΑ ΘΕΜΑ: ΠΡΟΜΗΘΕΙΑ ΜΕΣΩΝ**

**ΝΟΜΟΣ ΛΑΣΙΘΙΟΥ ΑΤΟΜΙΚΗΣ ΠΡΟΣΤΑΣΙΑΣ**

**ΔΗΜΟΣ ΣΗΤΕΙΑΣ**

**Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ**

**ΤΕΧΝΙΚΗ ΕΚΘΕΣΗ**

 Η παρούσα τεχνική έκθεση αφορά στην προμήθεια μέσων ατομικής προστασίας που αναφέρονται στην υπ’ αριθμό 53361- 2/10/2006 απόφαση των υπουργών με Φ.Ε.Κ. 1503/Β/11-10-2006 & 36586 – 10/7/2007 με Φ.Ε.Κ. 1323/Β/30-07-2007. Τα είδη πρέπει να πληρούν τις ποιοτικές προϋποθέσεις των τεχνικών προδιαγραφών της υπ’ αριθ. 53361/2006 Κ.Υ.Α. H τεχνική έκθεση αφορά το μόνιμο και εποχιακό προσωπικό που υφίσταται στο Δήμο.

 Τα μέσα ατομικής προστασίας για τους εργαζόμενους (τα οποία πρέπει να φέρουν υποχρεωτικά κατά το χρόνο εργασίας τους, προς διαφύλαξη τόσο της ατομικής όσο και της δημόσιας υγείας) σε κάθε περίπτωση πρέπει να ανταποκρίνονται στις συνθήκες που επικρατούν στους χώρους εργασίας, να έχουν επιλεγεί με πρόνοια για τις εργονομικές ανάγκες και τις ανάγκες προστασίας της υγείας των εργαζομένων και να έχουν υποστεί τις απαραίτητες προσαρμογές ώστε να είναι χρηστικά.

 Οι ποσότητες των προς προμήθεια προϊόντων που αναφέρονται στη μελέτη καθορίστηκαν με βάση καταστάσεις δικαιούχων του Δήμου, όπως αυτές ισχύουν .

 Οι τιμές μονάδας για κάθε είδος στον ενδεικτικό προϋπολογισμό της παρούσας μελέτης εκτιμήθηκαν με βάση έρευνα αγοράς από το ελεύθερο εμπόριο.

 Η σύναψη σύμβασης εκτέλεσης προμήθειας θα πραγματοποιηθεί με απ’ ευθείας ανάθεση σύμφωνα με :

α. την Υ.Α 11389/93 του Υπ.ΕΣ περί Ε.Κ.Π.Ο.Τ.Α

β. το νόμο 2286/95 για «Προμήθειες του Δημόσιου τομέα και ρυθμίσεις συναφών θεμάτων»

γ. το νόμο 3463/2006 «Δημοτικό και Κοινοτικός Κώδικας» και του νόμου 3852/2010 και

δ. το νόμο 4281/8-8-2014.

 Θα ληφθεί υπόψη η χαμηλότερη τιμή για **το σύνολο της προσφοράς**. Απόρριψη ενός ή περισσοτέρων ειδών επιφέρει αυτόματα την απόρριψη ολόκληρης της προσφοράς.

 Για την καλή εκτέλεση των όρων της σύμβασης ο προμηθευτής είναι υποχρεωμένος να καταθέσει εγγυητική επιστολή καλής εκτέλεσης που ορίζεται σε ποσοστό 5% επί της αξίας της σύμβασης χωρίς να υπολογίζεται ο ΦΠΑ. Η εγγυητική καλής εκτέλεσης επιστρέφεται μετά την οριστική ποσοτική και ποιοτική παραλαβή των ειδών και ύστερα από την εκκαθάριση τυχών απαιτήσεων από τους δύο συμβαλλόμενους.

 Η παράδοση των ειδών θα γίνεται συνολικά στην έδρα του Δήμου και θα παραλαμβάνεται από την αρμόδια επιτροπή παραλαβής προμηθειών. Ο προμηθευτής υποχρεούται να παραδίδει το υλικό μέσα στα χρονικά όρια και με τον τρόπο που ορίζει η σύμβαση.

 Η πληρωμή της συμβατικής αξίας θα γίνει σε εύλογο χρονικό διάστημα μετά την παραλαβή των υλικών , με έκδοση χρηματικού εντάλματος πληρωμής μετά την υποβολή ισόποσων εξοφλητικών τιμολογίων. Τον προμηθευτή βαρύνουν όλες οι νόμιμες κρατήσεις καθώς και η κράτηση για φόρο εισοδήματος , πλην του ΦΠΑ που βαρύνει το Δήμο.

 Ο ανάδοχος υποχρεούται να ικανοποιήσει τις ανάγκες της υπηρεσίας στα υπό προμήθεια είδη και στα μεγέθη που θα ζητηθούν. Τα ακριβή μεγέθη στα είδη ατομικής προστασίας θα δοθούν στον ανάδοχο μετά την κατακύρωση της προμήθειας, αναλυτικά για κάθε είδος .

 Το είδος παραλαμβάνεται οριστικά εάν συμφωνεί με τις τεχνικές προδιαγραφές και αφού διαπιστωθεί ότι είναι κατάλληλο για το σκοπό που προορίζεται. Στην περίπτωση που παρατηρηθούν διαφορές, αποκλίσεις από τις τεχνικές προδιαγραφές η υπηρεσία έχει το δικαίωμα να απορρίψει μέρος ή σύνολο της ποσότητας και να ζητήσει την άμεση αντικατάστασή τους με είδη που να συμφωνούν απόλυτα με τις τεχνικές προδιαγραφές. Ο δήμος έχει το δικαίωμα να αυξομειώσει μονομερώς χωρίς αποζημίωση ή αύξηση των τιμών τις υπό προμήθεια ποσότητες, πριν ή μετά τη σύμβαση, ανάλογα με τις δυναμικές ανάγκες των Υπηρεσιών. Δεν επιτρέπεται μεταγενέστερη αύξηση των τιμών μονάδας και η προμήθεια δεν υπόκειται στις διατάξεις περί αναθεωρήσεως των τιμών μονάδος.

 Τα υπό προμήθεια είδη θα μεταφερθούν σε χώρο σύμφωνα με την επιθυμία της υπηρεσίας προμηθειών του Δήμου με φροντίδα και με έξοδα του προμηθευτή. Σε περίπτωση αδυναμίας του προμηθευτή να προμηθεύσει τα είδη και μεγέθη που θα ζητηθούν ή σε περίπτωση που παρατηρηθεί καθυστέρηση στη παράδοση των ειδών το Δημοτικό Συμβούλιο Δήμου Σητείας έχει το δικαίωμα να διαλύσει τη σύμβαση και να κηρύξει τον προμηθευτή έκπτωτο σύμφωνα με τις ισχύουσες διατάξεις.

|  |  |
| --- | --- |
|  ΘΕΩΡΗΘΗΚΕ | ΣΥΝΤΑΧΘΗΚΕ |
|  Σητεία 28/ 01/2016 | Σητεία 28/01/2016 |
| Ο Δ/ντής Τεχνικών Υπηρεσιών |  Ο Μελετητής |
|   |  |
|  |  |
|  Νίκος Τσουκνάκης Πολιτικός Μηχανικός Ε.Μ.Π |  Νίκος Ράπτης Γεωπόνος ΠΕ |
|  |  |

**ΕΛΛΗΝΙΚΗ ΔΗΜΟΚΡΑΤΙΑ ΘΕΜΑ: ΠΡΟΜΗΘΕΙΑ ΜΕΣΩΝ**

**ΝΟΜΟΣ ΛΑΣΙΘΙΟΥ ΑΤΟΜΙΚΗΣ ΠΡΟΣΤΑΣΙΑΣ**

**ΔΗΜΟΣ ΣΗΤΕΙΑΣ**

**Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ**

 **ΤΕΧΝΙΚΕΣ ΠΡΟΔΙΑΓΡΑΦΕΣ**

Οι Τεχνικές Προδιαγραφές όλων των ειδών που συνθέτουν τα υπό προμήθεια μέσα, τα χαρακτηριστικά, τα πρότυπα και οι σημάνσεις είναι τουλάχιστον αυτά που καθορίζονται από τη *ΚΥΑ 53361/2-10-2006* ***(***Φ.Ε.Κ. 1503/11-10-2006) και δίνονται αναλυτικά στο παρόν.

**Σημειώσεις:**

1. Στο πίσω μέρος των νιτσεράδων, ο ανάδοχος οφείλει να προσθέσει τύπωμα με την επιγραφή Δήμος Σητείας όπως θα του ζητηθεί από την υπηρεσία. Οι νιτσεράδες θα αποτελούνται από παντελόνι και σακάκι χωριστά.
2. Ο ανάδοχος οφείλει μετά την υπογραφή της σύμβασης σε συνεργασία με τον επιβλέποντα για την καλή εκτέλεση της σύμβασης να καταγράψει τα ακριβή μεγέθη και ποσότητες. Σε κάθε περίπτωση τα μεγέθη θα πρέπει να κυμαίνονται τουλάχιστον ως εξής:

 Άρβυλα από 36 έως 48

 Γαλότσες από 36 έως 48

 Αντανακλαστικά γιλέκα M έως XXXL

 Νιτσεράδες από M έως XXXL

 Γάντια μιας χρήσεως από S έως L.

***ΤΕΧΝΙΚΕΣ ΠΡΟΔΙΑΓΡΑΦΕΣ (ΚΥΑ 53361/2-10-2006 )***

**1. ΠΡΟΣΤΑΣΙΑ ΧΕΡΙΩΝ: ΓΑΝΤΙΑ**

**1.1 ΓΑΝΤΙΑ ΔΕΡΜΑΤΟΠΑΝΙΝΑ**

**1.1.1 Πεδίο χρήσης:** Προστασία από απλούς μηχανικούς κινδύνους (τριβές, συμπιέσεις, εκδορές) σε στεγνό περιβάλλον όπως εργαζόμενοι σε απορριμματοφόρα, οικοδόμοι, σε κήπους, μηχανοτεχνίτες.

**1.1.2 Χαρακτηριστικά:** Μήκος περίπου 20−25cm πάχος 1 −1,2 mm. To εμπρός μέρος του γαντιού και τα δάκτυλα από βόειο δέρμα και το πίσω μέρος από βαμβακερό ύφασμα με ελαστική ταινία σύσφιξης.

Πρότυπα ΕΝ-388, ΕΝ-420 με επίπεδα μηχανικών αντοχών : 2 (τριβή), 1 (κοπή με λεπίδα), 2 (διάχιση), 2 (διάτρηση).

Σήμανση: CE, προμηθευτής, κωδικός προϊόντος, έτος κατασκευής, εικονόσημο προστασίας από μηχανικούς κινδύνους και οι κωδικοί 2, 1, 2, 2.



Εναλλακτικά μπορούν να επιλεγούν γάντια με ενίσχυση από δεύτερο στρώμα δέρματος στο εμπρός μέρος της παλάμης που θα έχουν μεγαλύτερα επίπεδα μηχανικών αντοχών αλλά θα είναι πιο δύσχρηστα.

**1.2 ΓΑΝΤΙΑ ΑΠΟ PVC**

**1.2.1 Πεδίο χρήσης:** Προστασία από χημικούς, μηχανικούς και βιολογικούς κινδύνους, όπως εργαζόμενοι σε απορριμματοφόρα (εναλλακτική λύση), σε καθαρισμούς κάδων, σε νεκροταφεία.

**1.2.2 Χαρακτηριστικά:** Μήκος περίπου 30cm πάχος 1 mm. Υλικό κατασκευής PVC και εσωτερική επένδυση από ανθιδρωτικό υλικό.

Ελάχιστα επίπεδα μηχανικών αντοχών 3, 1, 2, 1, που σημαίνει: 3 (τριβή), 1 (κοπή με λεπίδα), 2 (διάσχιση), 1 (διάτρηση).

Πρότυπα ΕΝ 388, 420, 374.

Σήμανση: CE, προμηθευτής, κωδικός προϊόντος, έτος κατασκευής, εικονόσημο προστασίας από μηχανικούς κινδύνους και οι κωδικοί 3,1,2,1, εικονόσημο προστασίας από χημικές ουσίες και μικροοργανισμούς.





**1.3 ΓΑΝΤΙΑ ΑΠΟ ΝΙΤΡΙΛΙΟ**

**1.3.1 Πεδίο χρήσης:** Σε εργασίες που απαιτείται προστασία από ισχυρά χημικά ή μικροοργανισμούς (για εργαζόμενους στην καθαριότητα και για ψεκασμούς).

**1.3.2 Χαρακτηριστικά:** Μήκος περίπου 30cm. Πάχος 0,5 mm. Υλικό κατασκευής νιτρίλιο με εσωτερική επένδυση από ανθιδρωτικό υλικό.

Ελάχιστα επίπεδα μηχανικών αντοχών 3,1,0,1 , που σημαίνει: 3 (τριβή), 1 (κοπή με λεπίδα), 1 (διάτρηση).

Πρότυπα ΕΝ 388, 420, 374.

Σήμανση: CE, προμηθευτής, κωδικός προϊόντος, έτος κατασκευής, εικονόσημο προστασίας από μηχανικούς κινδύνους και οι κωδικοί 3,1,Χ,1,εικονόσημα προστασίας από χημικές ουσίες .



Παρατήρηση: Αν από τη χρήση αποδειχθεί ότι απαιτούνται καλύτερες μηχανικές αντοχές, μπορεί να χρησιμοποιηθούν γάντια νιτριλίου μεγαλύτερου πάχους.

**1.4 ΓΑΝΤΙΑ ΑΠΟ ΥΦΑΣΜΑ & ΝΙΤΡΙΛΙΟ**

**1.4.1 Πεδίο χρήσης:** Εργασίες στις οποίες το εμπρός μέρος της παλάμης μπορεί να εκτεθεί σε χημικές ουσίες ή σε υγρό περιβάλλον όπως στα συνεργεία συντήρησης σε

υγρό περιβάλλον, σε υδραυλικούς και σε βαφές.

**1.4.2 Χαρακτηριστικά:** Μήκος περίπου 20−25cm . Εμπρός μέρος παλάμης από νιτρίλιο ώστε να προστατεύει από χημικές ουσίες ενώ το πίσω από ύφασμα ώστε να είναι πιο εύχρηστο.

Ελάχιστα επίπεδα μηχανικών αντοχών 3, 1, 2, 2, 3 (τριβή), 1 (κοπή με λεπίδα), 2 (διάσχιση), 2 (διάτρηση).

 Πρότυπα ΕΝ 388, 420.

Σήμανση: CE, κατασκευαστής, κωδικός προϊόντος, έτος κατασκευής, εικονόσημο για προστασία από μηχανικούς κινδύνους και οι κωδικοί 3, 1, 2, 2.



**1.5 ΓΑΝΤΙΑ ΕΛΑΣΤΙΚΑ ΜΙΑΣ ΧΡΗΣΕΩΣ**

**1.5.1 Πεδίο χρήσης:** Για αντιμετώπιση χημικών ουσιών ή μικροοργανισμών**.**

**1.5.2 Χαρακτηριστικά:** Μήκος περίπου 20 εκ., με υλικό κατασκευής το νιτρίλιο.

Μηχανικές αντοχές : Αδιάφορο αφού είναι μιας χρήσεως.

Συσκευασία: Κουτιά ανά 100 ή 200 τεμάχια.

Πρότυπα: ΕΝ-374.

Σήμανση: CE, προμηθευτής, κωδικός προϊόντος, έτος κατασκευής, εικονόσημο προστασίας από χημικές ουσίες και μικροοργανισμούς.



**1.6 ΓΑΝΤΙΑ ΜΟΝΩΤΙΚΑ**

**1.6.1 Πεδίο χρήσης:** Εργασίες σε χαμηλή τάση.

**1.6.2 Χαρακτηριστικά:** Μήκος 30cm. Κατασκευή από συνθετικό υλικό χωρίς ραφές.

Πρότυπο ΕΝ 60903.

Σήμανση: CE, κατασκευαστής, κωδικός προϊόντος, αριθμός σειράς, 00 (προστασία μέχρι 500V), RC (αυξημένη μηχανική αντοχή, αντοχή σε όζον, οξέα, πετρελαιοειδή, ψύχος), κωδικός εργαστηρίου πιστοποίησης, έτος και μήνας κατασκευής, σήμα διεθνούς ηλεκτροτεχνικής επιτροπής (IEC).



Σημειώνεται ότι η κλάση αφορά στην τάση εργασίας από την οποία προστατεύουν τα γάντια. Αν χρησιμοποιηθούν για προστασία από μέση τάση τότε πρέπει να επιλεγούν γάντια κλάσης 2, τα οποία είναι πιο χοντρά αλλά προορίζονται μόνο για χειρισμούς και όχι για εργασία.

**2. ΠΡΟΣΤΑΣΙΑ ΠΡΟΣΩΠΟΥ: ΓΥΑΛΙΑ**

**2.1 ΓΥΑΛΙΑ ΠΡΟΣΤΑΣΙΑΣ ΑΠΟ ΗΛΙΑΚΗ ΑΚΤΙΝΟΒΟΛΙΑ**

**2.1.1 Πεδίο χρήσης:** Σε εργασίες στο ύπαιθρο τους θερινούς μήνες

**2.1.2 Χαρακτηριστικά:** Οπτικός δίσκος, με προστασία έναντι ηλιακής ακτινοβολίας, επαρκή μηχανική αντοχή, με αντοχή έναντι τριβής και βραχίονες στήριξης ρυθμιζόμενου μήκους για καλύτερη προσαρμογή.

Πρότυπα ΕΝ 166,169.

Σήμανση:

• Στους βραχίονες:

• CE

• Κατασκευαστής, έτος κατασκευής

• F μηχανική αντοχή.

• Στον οπτικό δίσκο:

• 1 Οπτική κλάση

• 6\_2 ή 6−2,5 που συμβολίζει τη δυνατότητα απορρόφησης της ηλιακής ακτινοβολίας, συμπεριλαμβανομένου του υπέρυθρου φάσματος

• F Μηχανική αντοχή

• Κ προστασία έναντι τριβής.

Εναλλακτικά μπορεί να υπάρχει στους οπτικούς δίσκους ή σήμανση 5\_2 ή 5−2,5 που σημαίνει ότι δεν απορροφάται το υπέρυθρο φάσμα της ακτινοβολίας.

**2.2 ΓΥΑΛΙΑ ΜΑΣΚΑ (goggles)**

**2.2.1 Πεδίο χρήσης :** Σε εργασίες που απαιτούν προστασία από χημικές ουσίες ( υγρές ή σκόνες) ή και από μηχανικούς κινδύνους ( τροχός , τόρνος κ.α) .

**2.2.2 Χαρακτηριστικά** **:** Οπτικός δίσκος ,αρκετά μεγάλος που να μην εμποδίζει την ορατότητα με αντιθαμβωτική επένδυση , με αντοχή έναντι τριβής πλαίσιο στήριξης του οπτικού δίσκου με ιμάντα στερέωσης και προσαρμογής στο κεφάλι και οπές έμμεσου αερισμού.

 Πρότυπο ΕΝ 166

 Σήμανση :

Στο πλαίσιο :

CE

Κατασκευαστής , έτος κατασκευής

Β Μηχανική αντοχή

3 Προστασία από υγρές χημικές ουσίες

4 Προστασία από σκόνη

Στον οπτικό δίσκο:

1 Οπτική κλάση

Β Μηχανική αντοχή

K Προστασία έναντι τριβής

Ν Αντιθαμβωτική επένδυση

9 Προστασία από λιωμένα μέταλλα.

Εναλλακτικά μπορεί να χρησιμοποιηθεί είτε ένας τύπος με τα προαναφερθέντα χαρακτηριστικά είτε δύο ο ένας για προστασία από χημικές ουσίες ( δεν είναι απαραίτητοι οι κωδικοί 9 και Β ) και άλλος για μηχανικούς κινδύνους ( δεν είναι απαραίτητοι οι κωδικοί 3 και 4 στο πλαίσιο)

**3. ΠΡΟΣΤΑΣΙΑ ΑΝΑΠΝΟΗΣ: ΜΑΣΚΕΣ**

**3.1 ΜΑΣΚΑ ΗΜΙΣΕΩΣ ΠΡΟΣΩΠΟΥ**

**3.1.1 Πεδίο χρήσης:** Κατά τις εργασίες με χημικές ουσίες και μικροοργανισμούς Ενδεικτικά σε ορισμένες περιπτώσεις σε απορριμματοφόρα, σε καθαριότητα, σε νεκροταφεία, σε βαφές.

**3.1.2 Χαρακτηριστικά:** Κυρίως μάσκα από συνθετικό υλικό με ιμάντες προσαρμογής που θα καλύπτουν μύτη, στόμα και πηγούνι. Είναι προτιμότερη μάσκα με διπλά φίλτρα, ως πιο άνετη. Πρέπει να επιλέγεται το κατάλληλο φίλτρο, που στη συγκεκριμένη περίπτωση είναι Α1 Ρ3 (χρώματος καφέ και λευκού) που παρέχει προστασία από οργανικά αέρια και ατμούς και σωματίδια ή Α2 Ρ3 εφόσον διαθέτει η κατασκευαστική εταιρεία.

Πρότυπα: ΕΝ 140 για τη μάσκα και ΕΝ 141 για φίλτρα.

Σήμανση: Η μάσκα και τα φίλτρα πρέπει να έχουν ανεξίτηλα τυπωμένα τα εξής:

• CE

• Κατασκευαστής, κωδικός προϊόντος, έτος κατασκευής (στα φίλτρα και ημερομηνία λήξης).

• Κωδικός εργαστηρίου πιστοποίησης

• Στα φίλτρα θα υπάρχει και χρωματικός κώδικας( καφέ και άσπρο).

**4. ΥΠΟΔΗΜΑΤΑ**

**4.1. ΓΑΛΟΤΣΕΣ**

**4.1.1 Πεδίο χρήσης:** Εργασίες σε ύπαιθρο κατά τους χειμερινούς μήνες.

**4.1.2 Χαρακτηριστικά:** Αδιάβροχημπότα από συνθετικό υλικό με αντιολισθητική σόλα προστατευτικά δακτύλων και προστατευτικό έναντι διάτρησης.

Πρότυπο ΕΝ 344, 345.

Σήμανση:

• CE

• Κατασκευαστής, κωδικός προϊόντος, έτος κατασκευής, μέγεθος

• Το σύμβολο S5 που συμβολίζει

• Προστασία δακτύλων

• Απορρόφηση μηχανικής ενέργειας στη φτέρνα

• Υδατοπερατότητα και απορρόφηση νερού

• Προστασία της σόλας έναντι διάτρησης

• Αντιστατικές ιδιότητες.

Σε ό,τι αφορά τους καθαρισμούς κάδων τα ίδια χαρακτηριστικά αλλά τύπου Ε (σκάφανδρο).

**4.2 ΑΡΒΥΛΑ ΑΣΦΑΛΕΙΑΣ**

**4.2.1 Πεδίο χρήσης:** Για όλες τις εργασίες.

**4.2.2 Χαρακτηριστικά**: Ημιάρβυλο, με ύψος που να προστατεύει τα σφυρά, με

προστατευτικό κάλυμμα δακτύλων και αντιολισθητική σόλα.

Πρότυπο ΕΝ 344, 345.

Σήμανση:

• CE

• Κατασκευαστής, κωδικός προϊόντος, έτος κατασκευής, μέγεθος

• Το σύμβολο S3 που συμβολίζει

• Προστασία δακτύλων

• Απορρόφηση μηχανικής ενέργειας στη φτέρνα

• Υδατοπερατότητα και απορρόφηση νερού

• Προστασία της σόλας έναντι διάτρησης

• Αντιστατικές ιδιότητες

• στη σόλα oil resistant

Ειδικό για τους ηλεκτρολόγους πρέπει να έχει αντεπεξέλθει τη δοκιμή διηλεκτρικής αντοχής σε 5kV .

**5. ΑΛΛΑ ΑΤΟΜΙΚΑ ΜΕΣΑ ΠΡΟΣΤΑΣΙΑΣ**

**5.1 ΝΙΤΣΕΡΑΔΕΣ**

**5.1.1 Πεδίο χρήσης**: Στους οδοκαθαριστές, στους εργάτες καθαριότητας, στους εργάτες κήπων και τους κηπουρούς, στους απασχολούμενους με τα ασφαλτικά.

**5.1.2 Χαρακτηριστικά:** Οι νιτσεράδες θα ακολουθούν τις προβλέψεις του ΕΝ 343 σε ότι αφορά τις μηχανικές αντοχές, την αντοχή στο πλύσιμο και τη σήμανση. Τα επίπεδα αντοχών θα είναι:

• Αδιαβροχοποίηση 3

• Διαπνοή 3.

Οι υπόλοιπες απαιτήσεις (κλείσιμο με φερμουάρ ή και velkro, τσέπες εσωτερικές ή εξωτερικές) πρέπει να καθορισθούν σε συνεννόηση με τους χρήστες.

Θα έχουν κουκούλα η οποία, όταν δεν χρησιμοποιείται, θα τοποθετείται σε θήκη που θα είναι στο πίσω μέρος της νιτσεράδας.

Σημείωση: Στο πίσω μέρος των νιτσεράδων ο ανάδοχος οφείλει να προσθέσει τύπωμα που να γράφει Δήμος Σητείας.

**5.2. ΑΝΑΚΛΑΣΤΙΚΑ ΓΙΛΕΚΑ**

**5.2.1. Πεδίο χρήσης:** Σε όσους εργάζονται κοντά σε κινούμενα οχήματα (απορριμματοφόρα, καθαρότητα).

**5.2.2. Χαρακτηριστικά:** Γιλέκο με έντονα διακρινόμενο χρώμα με δύο οριζόντιες λωρίδες από ειδικό αντανακλαστικό υλικό.

Ως υλικό κατασκευής του γιλέκου είναι προτιμότερο βαμβάκι (15%) και πολυεστέρας (85%) για καλύτερο συνδυασμό άνεσης και μηχανικών αντοχών.

Πρότυπα ΕΝ 340, 471.

Σήμανση:

• CE

• Κατασκευαστής, κωδικός προϊόντος, έτος κατασκευής

• Εικονόσημο για αντανακλαστικές ενδυμασίες και οι κωδικοί 2, 2.



Σημείωση: Στο πίσω μέρος των αντανακλαστικών γιλέκων ο ανάδοχος οφείλει να προσθέσει τύπωμα που να γράφει Δήμος Σητείας.

**5.3 ΚΑΠΕΛΑ**

**5.3.1 Πεδίο χρήσης:** Στους οδοκαθαριστές , στους εργάτες συγκομιδής και αποκομιδής απορριμμάτων, στους εργάτες κήπων, στους κηπουρούς και στους απασχολούμενους στη ρήψη ασφάλτου.

**5.3.2 Χαρακτηριστικά:** Θα είναι κατασκευασμένα από ψάθα, καλής ποιότητας που δε θα φθείρεται. Θα είναι πλεκτά με ενιαία πλέξη. Θα έχουν λάστιχο συγκράτησης και περιμετρική προέκταση σκίασης τουλάχιστον 10 cm.

**5.4 ΑΣΠΙΔΙΟ ΠΡΟΣΤΑΣΙΑΣ ΑΠΟ ΗΛΕΚΤΡΙΚΟ ΤΟΞΟ ΜΕ ΔΙΑΤΑΞΗ ΠΡΟΣΑΡΜΟΓΗΣ ΣΤΟ ΚΡΑΝΟΣ**

Το ασπίδιο θα αποτελείται από το πρόθεμα και τη διάταξη προσαρμογής στο κράνος.

Το πρόθεμα θα είναι σχήματος ορθογώνιου παραλληλόγραμμου με στρογγυλεμένες άκρες και θα καλύπτει τις απαιτήσεις του ΕΝ 166 ως εξής:

• Ο βαθμός κλίμακας θα είναι 2 - 1.2 ή 3 - 1.2.

• Η οπτική κλάση θα είναι, το πολύ, 2.

• Η μηχανική αντοχή θα είναι επιπέδου κρούσης χαμηλής ενέργειας, τουλάχιστον (σύμβολο F).

• Θα έχει προστασία έναντι τριβής (σύμβολο Κ) και προστασίας έναντι θάμβωσης (σύμβολο Ν).

• Θα έχει τη σήμανση προστασίας από ηλεκτρικό τόξο (8)

Η διάταξη προσαρμογής του προθέματος στο κράνος, θα προσαρμόζεται ασφαλώς στη περίμετρο του κράνους. Θα έχει σύστημα ανύψωσης για τη ρύθμιση του προθέματος στο ύψος που επιθυμεί ο χρήστης και δεν θα έχει μεταλλικά μέρη.

Η σήμανση του θα είναι

• Το σύμβολο προστασίας από ηλεκτρικό τόξο (8)

• Η μηχανική αντοχή θα είναι επιπέδου κρούσης χαμηλής ενέργειας, τουλάχιστον (σύμβολο F).

|  |  |
| --- | --- |
|  ΘΕΩΡΗΘΗΚΕ |  ΣΥΝΤΑΧΘΗΚΕ |
|  Σητεία 28/ 01/2016 | Σητεία 28/01/2016 |
| Ο Δ/ντής Τεχνικών Υπηρεσιών |  Ο Μελετητής |
|   |  |
|  |  |
|  Νίκος ΤσουκνάκηςΠολιτικός Μηχανικός Ε.Μ.Π |  Νίκος Ράπτης Γεωπόνος ΠΕ |
|  |  |

**ΕΛΛΗΝΙΚΗ ΔΗΜΟΚΡΑΤΙΑ ΘΕΜΑ: ΠΡΟΜΗΘΕΙΑ ΜΕΣΩΝ**

**ΝΟΜΟΣ ΛΑΣΙΘΙΟΥ ΑΤΟΜΙΚΗΣ ΠΡΟΣΤΑΣΙΑΣ**

**ΔΗΜΟΣ ΣΗΤΕΙΑΣ**

**Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ**

**ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ**

|  |  |  |  |  |  |
| --- | --- | --- | --- | --- | --- |
| **Α.Α** | **Είδος προμήθειας** | **Είδος μονάδας** | **Ποσότητα** | **Τιμή μονάδας** | **Ενδεικτική Δαπάνη (Χωρίς ΦΠΑ)** |
|
| 1. | Άρβυλα ασφαλείας εργατών | Ζεύγος | 61 | 30 | **1830** |
| 2. | Γαλότσες | Ζεύγος | 42 | 30 | **1260** |
| 3. | Γάντια Νιτριλίου | Ζεύγος | 34 | 5 | **170** |
| 4. | Γάντια PVC | Ζεύγος | 61 | 3 | **183** |
| 5. | Γάντια δερματοπάνινα | Ζεύγος | 186 | 2 | **372** |
| 6. | Γάντια από ύφασμα και νιτρίλιο | Ζεύγος | 5 | 2,5 | **12,5** |
| 7. | Μάσκα ημίσεως προσώπου (με φίλτρο) | Τεμάχιο | 52 | 30 | **1560** |
| 8. | Άρβυλα ηλεκτρολόγων | Ζεύγος | 5 | 60 | **300** |
| 9. | Νιτσεράδες(Παντελόνι- Σακάκι) με τύπωμα Δήμος Σητείας στο πίσω μέρος του σακακιού | Τεμάχιο | 36 | 35 | **1260** |
| 10. | Αντανακλαστικά γιλέκα | Τεμάχιο | 38 | 7 | **266** |
| 11. | Καπέλα | Τεμάχιο | 36 | 6 | **216** |
| 12. | Γάντια μονωτικά | Ζεύγος | 7 | 35 | **245** |
| 13. | Γάντια ελαστικά μιας χρήσης  | Κουτί 100 | 52 | 12 | **624** |
| 14. | Γυαλιά προστασίας από ηλιακή ακτινοβολία | Τεμάχιο | 43 | 15 | **645** |
| 15. | Γυαλιά τύπου goggles | Τεμάχιο | 4 | 10 | **40** |
| 16.  | Ασπίδιο προστασίας από ηλεκτρικό τόξο | Τεμάχιο | 1 | 40 | **40** |
|  |  |  |  | **ΣΥΝΟΛΟ ΧΩΡΙΣ ΦΠΑ** | 9.023,50 |
|  |  |  |  | **ΦΠΑ 23%** | 2075,41 |
|  |  |  |  | **ΣΥΝΟΛΟ ΜΕ ΦΠΑ** | 11.098,91 |

Η αναφερόμενη τιμή μορφώθηκε μετά από έρευνα που έκανε το τμήμα στις τρέχουσες τιμές εμπορίου σε αντίστοιχο είδος.

Κ.Α. 10. 6063.002 129,15 € (Υπηρεσία Οικονομικού-Διοικητικού)

Κ.Α. 20 6063.002 7.453,80 € (Υπηρεσία Καθαριότητας-Ηλεκτροφωτισμού)

Κ.Α. 25 6063.002 897,90 € (Υπηρεσία ‘Αρδευσης)

Κ.Α. 30 6063.002 1.255,83 € (Τεχνικές Υπηρεσίες)

Κ.Α . 35 6063.002 1.140,83 € (Υπηρεσία Πρασίνου)

Κ.Α. 70 6063.002 221,40 € (Λοιπές Υπηρεσίες-Καθαρίστριες)

|  |  |
| --- | --- |
|  ΘΕΩΡΗΘΗΚΕ |  ΣΥΝΤΑΧΘΗΚΕ |
|  Σητεία 28/01/2016 |  Σητεία 28/01/2016 |
| Ο Δ/ντής Τεχνικών Υπηρεσιών |  Ο Μελετητής |
|  Α/Α |  |
|  |  |
|  Νίκος Τσουκνάκης Πολιτικός. Μηχανικός Ε.Μ.Π  |  Νίκος Ράπτης Γεωπόνος ΠΕ |
|  |  |

|  |
| --- |
| ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ ΠΡΟΜΗΘΕΙΑ ΜΕΣΩΝ ΑΤΟΜΙΚΗΣ ΠΡΟΣΤΑΣΙΑΣ 2016 |
|  Προς: Δήμο Σητείας |
| **Α.Α** | **Είδος προμήθειας** | **Είδος μονάδας** | **Ποσότητα** | **Τιμή μονάδας** | **Ενδεικτική Δαπάνη (Χωρίς ΦΠΑ)** |
|
| 1. | Άρβυλα ασφαλείας εργατών | Ζεύγος |  |  |  |
| 2. | Γαλότσες | Ζεύγος |  |  |  |
| 3. | Γάντια Νιτριλίου | Ζεύγος |  |  |  |
| 4. | Γάντια PVC | Ζεύγος |  |  |  |
| 5. | Γάντια δερματοπάνινα | Ζεύγος |  |  |  |
| 6. | Γάντια από ύφασμα και νιτρίλιο | Ζεύγος |  |  |  |
| 7. | Μάσκα ημίσεως προσώπου (με φίλτρο) | Τεμάχιο |  |  |  |
| 8. | Άρβυλα ηλεκτρολόγων | Ζεύγος |  |  |  |
| 9. | Νιτσεράδες(Παντελόνι- Σακάκι) με τύπωμα Δήμος Σητείας στο πίσω μέρος του σακακιού | Τεμάχιο |  |  |  |
| 10. | Αντανακλαστικά γιλέκα | Τεμάχιο |  |  |  |
| 11. | Καπέλα | Τεμάχιο |  |  |  |
| 12. | Γάντια μονωτικά | Ζεύγος |  |  |  |
| 13. | Γάντια ελαστικά μιας χρήσης | Κουτί 100 |  |  |  |
| 14. | Γυαλιά προστασίας από ηλιακή ακτινοβολία | Τεμάχιο |  |  |  |
| 15. | Γυαλιά τύπου goggles | Τεμάχιο |  |  |  |
| 16. | Ασπίδιο προστασίας από ηλεκτρικό τόξο | Τεμάχιο |  |  |  |
|  |  |  |  | **ΣΥΝΟΛΟ ΧΩΡΙΣ ΦΠΑ** |  |
|  |  |  |  | **ΦΠΑ 23%** |  |
|  |  |  |  | **ΣΥΝΟΛΟ ΜΕ ΦΠΑ** |  |

 Ο ΠΡΟΣΦΕΡΩΝ